《次韵送胡教论炳文如金陵二首》
元代·方回

子有山中田，何不力自耕。
曰予抱奇志，犯軷为此行。
于兹匏瓜系，曷若凤凰鸣。
徒步未可料，一日秉国成。
老夫察时义，不待易四营。
大物苦难运，高位防易倾。
苟且忝一命，奔走疲送迎。
乡里政自佳，归来训诸生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。